สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,544.15 จุด ปรับลดลง 5.26 จุด พ่วงด้วยมูลค่าการซื้อขายรวม 5.1 หมื่นล้านบาท
30 ส.ค. 2559

ตลาดหุ้นไทยล่าสุดปิดการซื้อขายที่ระดับ 1,544.15 จุด ปรับลดลง 5.26 จุด พ่วงด้วยมูลค่าการซื้อขายรวม 5.1 หมื่นล้านบาท
* เมื่อวานต่างชาติเข้าซื้อสุทธิไป 1,797 ล้านบาท ตามด้วยรายย่อยที่โดดเข้าเก็บ 996 ล้านบาท ส่วนขาเทขายสุทธิทางสถาบันสาดออก 2,679 ล้านบาท ตามด้วยบัญชีบริษัทหลักทรัพย์ 114 ล้านบาท
* เริ่มกันด้วยหุ้นแรกวันนี้ขอเลือก EPG เพราะถือเป็นอีกหนึ่งหุ้นไซส์กลางที่อยู่ในช่วงการเติบโตแบบสุดขีด
* ล่าสุด ผู้บริหารบริษัท “เฉลียว วิทูรปกรณ์” ออกปากให้สัมภาษณ์แบบมั่นอกมั่นใจว่า งบไตรมาส 2 จะโตได้ต่อเนื่องแน่นอน
* หลังจากออเดอร์งานขณะนี้ไหลเข้ามาแบบท่วมท้น ทำให้ภาพรวมทั้งปีจะฉายแววทำรายได้ทะยานสู่ระดับหมื่นล้านบาท
* ที่น่าจับตาไปกว่านั้นภายในเร็วๆ นี้ทางบริษัทมีกำหนดโรดโชว์พบเจอกับกลุ่มสถาบันและกองทุน * จึงมีความเป็นได้สูงไม่เบาเลยล่ะที่จะได้เห็นสถาบันเข้ามาร่วมถือหุ้นในอนาคต
* เพราะสไตล์พื้นฐานแบบนี้ของชอบกองทุนกับสถาบันเขานักล่ะ
* ราคาเป้าหมาย 19 บาท ที่โบรกฯ เคาะไว้อัพไซด์เหลือบาน ไม่ได้ดูเว่อร์เกินไปเมื่อเทียบพื้นฐานที่แข็งแกร่งของ EPG
* ตามไปต่อกันด้วยหุ้นใหญ่ PTT ขอย้ำกันอีกครั้งว่า วันนี้โอกาสสุดท้ายที่นักลงทุนจะได้เข้าเก็บหุ้นรับปันผล 6 บาท * เพราะทางบริษัทมีกำหนดขึ้นเครื่องหมาย XD ภายในช่วงวันพรุ่งนี้แล้ว
* แต่ประเด็นที่หลายฝ่ายมองข้ามหุ้น PTT นั่นก็คือเรื่อง P/E ซึ่งปัจจุบันมีค่า P/E สูงแถว 45-46 เท่า
* แต่งานนี้นักวิเคราะห์ดีดคำนวณออกมาแล้ว ภายใต้แนวโน้มธุรกิจช่วงครึ่งปีหลังจะมีกำไรโตแกร่ง จะฉุดให้ค่า P/E ลดฮวบเหลือเพียงแค่ 10 เท่า* ส่วนภาพรวมงวดปี 59 เหมือนล็อกเป้าการเติบโตแน่นอน เบื้องต้นกำไรดีดตัวสูงทะลักกว่า 90,000 ล้านบาท โตขึ้นกว่า 300% เลยทีเดียว ขาซื้อลงทุนระยะกลาง-ยาว จัดไปได้เลย
* หุ้น AQUA วิ่งบวกแรงสุดโต่งขานรับมติบอร์ดบริษัทประกาศทุ่มเงินกว่า 200 ล้านบาท ตั้งโต๊ะซื้อหุ้นคืน 275 ล้านหุ้น* เลยหนุนให้ราคาหุ้น AQUA วิ่งปิดบวกกระฉูดกว่า 4% มูลค่าการซื้อขายหนาแน่นร่วม 170 ล้านบาท
* งานนี้ แนะนำรอจังหวะหุ้นอ่อนตัวน่าเข้าเก็บนะ เพราะในเชิงพื้นฐานยังคงทำกำไรโตวันโตคืนไม่หยุด
* เพราะแค่งวดครึ่งปีแรกก็ซัดกำไรสุทธิไปแล้วท่วม 171 ล้านบาทเลยทีเดียว
* ส่วนเรื่องซื้อคืนเห็นว่า เริ่มตั้งโต๊ะรับซื้อตั้งแต่วันที่ 12 ก.ย. เป็นต้นไป ทำให้ช่วงใกล้ซื้อหุ้นคืนราคาน่าจะดีดตัวขึ้นได้ไม่เบา
* หุ้น CPF วันนี้ลุ้นรีบาวด์กลับขึ้นมาได้อีกรอบ หลังจากเมื่อวานหุ้นปิดลบไปกว่า 5% ถอยกลับมาอยู่แนวรับระดับ 31 บาท * ที่จริงไม่ได้มีข่าวร้ายอะไรกับหุ้นน้องไก่ CPF กันหรอก เป็นการขายทำกำไรตามปกติเท่านั้นเอง
* ถอยลงมาแบบนี้เลยถือเป็นจังหวะเข้าซื้อที่ดี แถมแว่วกันมาว่าไตรมาสนี้ ธุรกิจกุ้งเริ่มพลิกมีกำไรอีกรอบแล้ว
* หากทำได้จริงแบบนี้ช่วยหนุนกำไรโตขึ้นบาน เพราะอย่าลืมนะที่เห็นกำไรช่วงที่ผ่านมาโตสวยงาม ธุรกิจกุ้งยังไม่ฟื้นตัวกันเลย
* ดังนั้น เมื่อธุรกิจกุ้งรีเทิร์น เหมือนได้แรงหนุนใหม่อีกหนึ่งเด้งดันหุ้น เป้าหมายโบรกฯ เคาะไว้ 40 บาท อัพไซด์เหลือเพียบ
* อีกหุ้นเคาะเลือก TPCH จากตลาด mai เห็นช่วงรอบ 3 วันทำการดิ่งถอยไปแล้วเกือบ 6%
* แน่นอนที่โดนขายออกมาเป็นเพราะ Sell on fact กับกรณีคว้าลงทุนชีวมวลภาคใต้
* แต่ที่อยากให้โฟกัสหลักคือตัวพื้นฐานธุรกิจ ซึ่งเป็นอีกหุ้นเด่นที่กำไรพุ่งก้าวกระโดดรายไตรมาส
* แน่นอนยิ่งกำไรโต P/E หุ้นยิ่งลดฮวบตามเข้าไปติด ราคาเป้าหมายเคาะกันไว้ แถว 23 บาท จะเลือกเทรดดิ้งหรือเข้าลงทุนได้ทั้งปวง
* หุ้น AJD พระเอกตัวจริงมาไวรวดเร็วเหลือเกิน 3 วันทำการซัดบวกติดต่อกันไปแล้ว 15%
* งานนี้ต้องรับความเป็นจริงแล้วล่ะ เนื่องจากถึงเวลาที่หุ้นจะโดน “ขายทำกำไร” แล้วจ้า
* ใครที่ตกขบวนไปแล้ว แต่ยังแอบเหล่ให้ความสนใจ รอจังหวะอ่อนตัวสถานเดียว เพราะปลอดภัยกว่าเยอะ * 